ร้านสวยๆ ของ s&p ที่มีส่วนของ lab และ workshop ร้านกว้างขวางใหญ่โต โล่ง สะอาดตา จัดเก๋ๆ พนักงานบริการดีมาก มีเมนูแปลกๆ ต่างจากร้าน s&p ปกติ ราคาไปทางค่อนข้างสูง แต่คุณภาพสมราคาค่ะ
อาหารที่ลองไปเริ่มจาก ไนโตรโคบรู กาแฟ cold brew รสนุ่ม อันนี้ของคนที่มาด้วย ชมไม่ขาดปากว่าเยี่ยมมาก อีกแก้วที่สั่งเป็น apple ginger frozen แอ๊ปเปิ้ลปั้นกับขิง รสตามชื่อค่ะ สดชื่นดี 
สั่งอาหารไปสามอย่าง คือข้าวไข่กะทะหมูยอกุนเชียง มาพร้อมแกงจืด. อร่อยดีค่ะ ออกแนวผัดกะเพรา รสกลมกล่อม สปกเก๊ตตี้มีทบอล เนื้อสับดี ซอสจืดไปหน่อยค่ะ เฟร้นฟรายด์ทอดพริกเกลือ ทอดมาดี ทานเพลินค่ะ
ของหวานเป็นชาไทยปั่นเฉาก๊วย. เฉาก๊วยหนึบดีมาก ให้มาเยอะ ทานกันสองคนสบายๆ
สรุปเป็นร้านที้ค่อนข้างประทับใจค่ะ ข้อเสียคือที่จอดรถ จอดในตึก ถ้าดึกๆ ต้องเข้าข้างหลัง ค่อนข้างมืดหน่อย และเสียค่าจอดด้วย